title: 2012/4/UE: Decizia Parlamentului European și a Consiliului din 13 decembrie 2011 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/005 PT/Norte-Centro Automotive din Portugalia)

text:
               7.1.2012

               RO

               Jurnalul Oficial al Uniunii Europene

               L 4/11

         DECIZIA PARLAMENTULUI EUROPEAN ȘI A CONSILIULUI
   din 13 decembrie 2011
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/005 PT/Norte-Centro Automotive din Portugalia)
   (2012/4/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând de la 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 6 iunie 2011, Portugalia a depus o cerere de mobilizare a FEG în ceea ce privește disponibilizările din trei întreprinderi a căror activitate se încadrează în diviziunea 29 a NACE revizuirea a doua („Fabricarea autovehiculelor, remorcilor și semiremorcilor”), situate în regiunile NUTS II Norte (PT11) și Centro (PT16), pe care a completat-o cu informații suplimentare transmise până la 18 iulie 2011. Cererea îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 518 465 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Portugalia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare pentru alocarea sumei de 1 518 465 EUR sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 13 decembrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. SZPUNAR

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2011/744/: Decizia Băncii Centrale Europene din 3 noiembrie 2011 privind punerea în aplicare a celui de al doilea program de achiziționare de obligațiuni garantate (BCE/2011/17)

text:
               16.11.2011

               RO

               Jurnalul Oficial al Uniunii Europene

               L 297/70

         DECIZIA BĂNCII CENTRALE EUROPENE
   din 3 noiembrie 2011
   privind punerea în aplicare a celui de al doilea program de achiziționare de obligațiuni garantate
   (BCE/2011/17)
   (2011/744/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1 al doilea paragraf, coroborat cu articolul 3.1 prima liniuță și cu articolul 18.1,
   întrucât:

               (1)

               În conformitate cu articolul 18.1 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), Banca Centrală Europeană (BCE), împreună cu băncile centrale naționale ale statelor membre a căror monedă este euro (denumite în continuare „BCN”) pot interveni pe piețele financiare, între altele, prin operațiuni simple de vânzare și cumpărare de instrumente tranzacționabile.

               (2)

               La 7 mai 2009 și, ulterior, la 4 și 18 iunie 2009 Consiliul guvernatorilor a hotărât, în contextul circumstanțelor excepționale preponderente pe piață la acea vreme, inițierea unui program de achiziționare de obligațiuni garantate (denumit în continuare „programul”), cu o valoare nominală totală vizată de 60 de miliarde EUR în conformitate cu Decizia BCE/2009/16 din 2 iulie 2009 privind punerea în aplicare a programului de achiziționare de obligațiuni garantate (1). În cadrul acestui program BCN și, în mod excepțional, BCE în legătură directă cu contrapărțile ar putea decide, conform cotei care le-a fost alocată, să achiziționeze obligațiuni garantate eligibile direct de la contrapărțile eligibile, de pe piața primară sau secundară. Având în vedere nevoile de politică monetară ale Eurosistemului și obiectivele achizițiilor de obligațiuni garantate, programul a constituit o măsură temporară aplicabilă timp de douăsprezece luni și a expirat la 30 iunie 2010.

               (3)

               Consiliul guvernatorilor a hotărât că ar trebui inițiat un al doilea program de achiziționare de obligațiuni garantate (denumit în continuare „al doilea program”). Băncile centrale din Eurosistem intenționează să implementeze cel de-al doilea program în mod gradual, luând în considerare condițiile de pe piață și nevoile de politică monetară ale Eurosistemului. Cel de-al doilea program este menit să contribuie la: (a) înlesnirea condițiilor de finanțare pentru instituții de credit și întreprinderi; și (b) încurajarea instituțiilor de credit să mențină și să extindă volumul creditelor acordate clienților.

               (4)

               Ca parte a politicii monetare unice, achiziționarea directă de obligațiuni garantate eligibile de către băncile centrale din Eurosistem în cadrul celui de al doilea program ar trebui să fie pusă în aplicare în mod uniform, în conformitate cu prezenta decizie,

         ADOPTĂ PREZENTA DECIZIE:
   Articolul 1
   Inițierea și sfera de aplicare a achiziționării directe de obligațiuni garantate
   Eurosistemul a inițiat cel de-al doilea program, prin care băncile centrale din Eurosistem achiziționează obligațiuni garantate eligibile și a cărui valoare nominală vizată este de 40 de miliarde EUR. În cadrul acestui al doilea program, băncile centrale din Eurosistem pot achiziționa obligațiuni garantate eligibile de la contrapărțile eligibile, de pe piața primară sau secundară, conform criteriilor de eligibilitate stabilite de prezenta decizie. Orientarea BCE/2000/7 din 31 august 2000 privind instrumentele și procedurile de politică monetară ale Eurosistemului (2) nu se aplică în cazul achiziționării directe de obligațiuni garantate de către o bancă centrală din Eurosistem în cadrul celui de al doilea program.
   Articolul 2
   Criterii de eligibilitate pentru obligațiunile garantate
   Obligațiunile garantate care sunt: (a) eligibile pentru operațiunile de politică monetară astfel cum sunt definite în Orientarea BCE/2000/7; (b) exprimate în euro; și (c) deținute și decontate în zona euro sunt eligibile pentru operațiunile simple de achiziționare în cadrul celui de al doilea program, cu condiția ca acestea să îndeplinească următoarele cerințe suplimentare:

               1.

               Acestea să fie: (a) obligațiuni garantate emise în conformitate cu criteriile prevăzute la articolul 52 alineatul (4) din Directiva 2009/65/CE (3) (denumite în continuare „obligațiuni garantate conforme cu OPCVM”); sau (b) obligațiuni garantate structurate care oferă garanții similare obligațiunilor garantate conforme cu OPCVM astfel cum sunt definite în secțiunea 6.2.3 din anexa I la Orientarea BCE/2000/7.

               2.

               Fiecare emisiune de obligațiuni garantate are o valoare minimă a emisiunii de 300 de milioane EUR.

               3.

               Emisiunea de obligațiuni garantate are un rating minim „BBB-” sau echivalent, acordat de cel puțin una dintre agențiile de rating importante.

               4.

               Obligațiunile garantate sunt emise în temeiul legislației privind obligațiunile garantate care este în vigoare într-un stat membru din zona euro. În cazul obligațiunilor garantate structurate, legislația aplicabilă documentației privind obligațiunile garantate este legislația unui stat membru din zona euro.

               5.

               Emisiunea de obligațiuni garantate are o scadență reziduală maximă de 10,5 ani la data achiziționării titlului de valoare.

         Articolul 3
   Contrapărți eligibile
   Sunt contrapărți eligibile pentru cel de-al doilea program: (a) contrapărțile naționale care participă la operațiunile de politică monetară ale Eurosistemului astfel cum sunt definite în secțiunea 2.1 din anexa I la Orientarea BCE/2000/7; și (b) orice alte contrapărți care sunt utilizate de băncile centrale din Eurosistem pentru plasarea portofoliilor lor de investiții exprimate în euro.
   Articolul 4
   Dispoziții finale
   (1)   Prezenta decizie intră în vigoare în ziua următoare publicării pe website-ul BCE.
   (2)   Prezenta decizie se aplică până la 31 octombrie 2012.

      Adoptată la Frankfurt pe Main, 3 noiembrie 2011.

            Președintele BCE

         Mario DRAGHI

      (1)  JO L 175, 4.7.2009, p. 18.

      (2)  JO L 310, 11.12.2000, p. 1.

      (3)  Directiva 2009/65/CE a Parlamentului European și a Consiliului din 13 iulie 2009 de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) (JO L 302, 17.11.2009, p. 32).


title: Decizia 2013/270/PESC a Consiliului din 6 iunie 2013 de modificare a Deciziei 2010/413/PESC privind adoptarea de măsuri restrictive împotriva Iranului

text:
               8.6.2013

               RO

               Jurnalul Oficial al Uniunii Europene

               L 156/10

         DECIZIA 2013/270/PESC A CONSILIULUI
   din 6 iunie 2013
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului (1), în special articolul 23,
   întrucât:

               (1)

               La 26 iulie 2010, Consiliul a adoptat Decizia 2010/413/PESC.

               (2)

               La 20 decembrie 2012, Comitetul Consiliului de Securitate al Organizației Națiunilor Unite, instituit în temeiul Rezoluției Consiliului de Securitate al Organizației Națiunilor (RCSONU) 1737 (2006), a modificat lista persoanelor și entităților care fac obiectul interdicției de călătorie și a înghețării activelor în temeiul RCSONU 1737 (2006), RCSONU 1747 (2007), RCSONU 1803 (2008) și RCSONU 1929 (2010), adăugând două entități pe respectiva listă. Aceste entități ar trebui incluse pe lista persoanelor și a entităților cărora li se aplică măsurile restrictive prevăzute în anexa I la Decizia 2010/413/PESC.

               (3)

               De asemenea, Consiliul consideră că alte entități care au legături cu entități care figurează deja pe listă ar trebui incluse pe lista persoanelor și entităților cărora li se aplică măsurile restrictive prevăzute în anexa II la Decizia 2010/413/PESC.

               (4)

               În plus, Consiliul consideră că ar trebui modificate rubricile care privesc anumite persoane și entități incluse în anexa II la Decizia 2010/413/PESC.

               (5)

               Nu mai există temei pentru menținerea anumitor entități pe lista persoanelor și a entităților cărora li se aplică măsurile restrictive prevăzute în anexa II la Decizia 2010/413/PESC.

               (6)

               Decizia 2010/413/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Anexele I și II la Decizia 2010/413/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 6 iunie 2013.

            Pentru Consiliu

            Președintele

         A. SHATTER

      (1)  JO L 195, 27.7.2010, p. 39.

      ANEXĂ
      I.   Entitățile enumerate mai jos se adaugă pe lista prevăzută în anexa I la Decizia 2010/413/PESC:

      A.   Persoane și entități implicate în activități nucleare sau privind rachete balistice

         Entități

                  (1)

                  Yas Air: Yas Air este noua denumire a Pars Air, o societate care era deținută de Pars Aviation Services Company care, la rândul său, era desemnată de Consiliul de Securitate al Organizației Națiunilor Unite în Rezoluția 1747 (2007). Yas Air a sprijinit Pars Aviation Services Company, o entitate desemnată de Organizația Națiunilor Unite, încălcând punctul 5 din Rezoluția 1747 (2007).
                  Amplasament: Aeroportul Internațional Mehrabad, lângă terminalul nr. 6, Teheran, Iran.
                  Data desemnării de către ONU: 10.12.2012

                  (2)

                  SAD Import Export Company: SAD Import Export Company a sprijinit Parchin Chemical Industries (Industriile chimice Parchin) și 7th of Tir Industries (Industriile 7th of Tir), o entitate desemnată de Organizația Națiunilor Unite, încălcând punctul 5 din Rezoluția 1747 (2007).
                  Amplasament: Haftom Tir Square, South Mofte Avenue, Tour Line No. 3/1, Teheran, Iran. (2) P.O. Box 1584864813.
                  Data desemnării de către ONU: 10.12.2012

            II.   Entitățile enumerate mai jos se adaugă pe lista prevăzută în anexa II la Decizia 2010/413/PESC:

      I.   Persoane și entități implicate în activități nucleare sau privind rachete balistice și persoane și entități care acordă sprijin guvernului Iranului

      B.   Entități

                  Nume

                  Informații de identificare

                  Motive

                  Data includerii în listă

                  1

                  Petropars Iran Company (cunoscută și sub denumirea de PPI)

                              Adresă: No. 9,Maaref Street,

                              Farhang Blvd, Saadet Abad,

                              Tehran, Iran.

                              Tel +98-21-22096701- 4.

                              http://www.petropars.com/Subsidiaries/PPI.aspx

                  Filială a entității desemnate Petropars Ltd

                  8.6.2013

                  2.

                  Petropars Oilfield Services Company (cunoscută și sub denumirea de POSCO)

                              Adresă: Kish harbor,

                              PPI Bldg,

                              Tel +98-764-445 03 05,

                              http://www.petropars.com/Subsidiaries/POSCO.aspx.

                  Filială a entității desemnate Petropars Iran Company

                  8.6.2013

                  3.

                  Petropars Operation & Management Company (cunoscută și sub denumirea de POMC)

                              Adresă: South Pars Gas,

                              Assaluyeh, Bushehr,

                              Tel +98-772-7363852.

                              http://www.petropars.com/Subsidiaries/POMC.aspx

                  Filială a entității desemnate Petropars Iran Company

                  8.6.2013

                  4.

                  Petropars Resources Engineering Ltd (cunoscută și sub denumirea de PRE)

                              Adresă: 4th Floor, No. 19, 5th St., Gandi Ave.,

                              Tehran, Iran, 1517646113,

                              Tel +98-21 88888910/13.

                              http://www.petropars.com/Subsidiaries/PRE.aspx

                  Filială a entității desemnate Petropars Iran Company

                  8.6.2013

                  5.

                  Iranian Oil Company (U.K.) Limited (IOC)

                              Iranian Oil Company (U.K.) Limited, cunoscută și sub denumirea de IOC.

                              Adresă: NIOC House 6th Floor,

                              4 Victoria Street,

                              London, United Kingdom,

                              SW1H 0NE

                  IOC este deținută în întregime de Naftiran Intertrade Company (NICO). NICO este ea însăși desemnată în temeiul regimului de sancțiuni al UE deoarece este deținută în întregime de National Iranian Oil Company (NIOC), care este de asemenea o entitate desemnată de UE deoarece furnizează resurse financiare guvernului iranian. Toți cei trei directori ai Consiliului guvernatorilor al IOC începând cu18 decembrie 2012 au lucrat anterior pentru NIOC ocupând o funcție de conducere, aceasta demonstrând o dată în plus legătura puternică dintre IOC și NIOC.

                  8.6.2013

            III.   Rubricile pentru persoanele și entitățile prevăzute în anexa II la Decizia 2010/413/PESC enumerate mai jos se înlocuiesc cu rubricile prezentate în continuare, după cum urmează:

                  Denumire

                  Informații de identificare

                  Motive

                  Data includerii în listă

                  1.

                  Sorinet Commercial Trust (SCT) [alias: SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust Bankers]

                              1.

                              Sucursala Kish Island:

                                          SCT Bankers (Kish Branch),

                                          Sadaf Tower, 3rd Floor,

                                          Suite 301,

                                          Kish Island, Iran,

                                          P.O. Box 87

                                          Tel: 09347695504

                                          Sucursală: EAU – Dubai,

                                          P.O. Box 31988

                                    Adresă alternativă:

                                          Kish Banking Fin Activities Center, No 42, 4th floor,

                                          VC25 Part, Kish Island

                                    BIC: SCERIRTH KSH

                              2.

                              Sucursala Dubai:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3rd floor,

                                          Suite 301,

                                          P.O. Box 87

                                          Tel: 09347695504

                                          Sucursală: EAU – Dubai,

                                          P.O. Box 31988

                                    Adresă alternativă:

                                          Sheykh Admad, Sheykh Zayed Road,

                                          31988 Dubai, EAU

                                    Adresă alternativă:

                                          Sucursală: No.1808, 18th Floor, Grosvenor House Commercial Tower,

                                          Sheikh Ahmad Sheik Zayed Road,

                                          Dubai, EAU,

                                          P.O. Box 31988

                                          Tel: 0097 14 3257022-99

                                          e-mail: INFO@SCTBankers.com

                                    BIC: SCTSAEA1

                              3.

                              Sucursala Teheran:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3rd Floor,

                                          Suite 301,

                                          Kish Island, Iran,

                                          P.O. Box 87

                                          Tel: 09347695504

                                          Sucursală: EAU – Dubai,

                                          P.O. Box 31988

                                    Adresă alternativă:

                                          Reahi Aiiey, First of Karaj,

                                          Maksous Road 9,

                                          Teheran

                                    BIC: SCERIRTH

                  Sorinet Commercial Trust (SCT) sprijină entități desemnate pentru încălcarea dispozițiilor regulamentului UE privind Iranul și oferă sprijin financiar guvernului iranian. SCT este parte a Sorinet Group deținut și administrat de Babak Zanjani. Este folosit pentru trimiterea de plăți legate de petrolul iranian.

                  22.12.2012

                  2.

                  Mohammad Moghaddami FARD

                  Data nașterii: 19 iulie 1956,
                  pașaport: N10623175 (Iran) eliberat la 27 martie 2007; expiră la 26 martie 2012.

                  Fost director regional al IRISL Emiratele Arabe Unite, director al Pacific Shipping, sancționată de UE, și al Great Ocean Shipping Company, alias Oasis Freight Agency, sancționată de UE. A înființat Crystal Shipping FZE în 2010, ca parte a eforturilor de a eluda desemnarea de către UE a IRISL.

                  1.12.2011

                  3.

                  Ahmad Sarkandi

                  Născut la 30 septembrie 1953, iranian.

                  Fost director financiar al IRISL din 2011. Fost director executiv al mai multor filiale ale IRISL sancționate de UE, responsabil de înființarea mai multor firme-paravan la care este în continuare înregistrat ca director și acționar.

                  1.12.2011

                  4.

                  Good Luck Shipping Company

                              P.O. Box 8486 – office 206/207,

                              Ahmad Ghubash Building,

                              Oud Mehta,

                              Bur Dubai, EAU.

                  Societate care acționează în numele IRISL. Controlată de Mohammad Moghaddami Fard. Good Luck Shipping Company a fost înființată pentru a înlocui Oasis Freight Company alias Great Ocean Shipping Services, sancționată de UE și aflată în lichidare judiciară. Good Luck Shipping a emis documente de transport false în beneficiul IRISL și al unor entități deținute sau controlate de IRISL. Acționează în numele HDSL, desemnată de UE, și al Sapid în Emiratele Arabe Unite. Înființată în iunie 2011, în urma sancțiunilor, pentru a înlocui Great Ocean Shipping Services.

                  1.12.2011

                  5.

                  Azores Shipping Company alias Azores Shipping FZE LLC

                              P.O. Box 113740 – Office no 236,

                              Sultan Business Center,

                              Oud Mehta,

                              Dubai, EAU

                  Controlată de Mohammad Moghddami Fard. Furnizează servicii pentru Valfajre Shipping Company, desemnată de UE, filială a IRISL. Firmă-paravan, deținută sau controlată de IRISL sau de o filială a IRISL. Este înregistrată ca proprietar al unei nave deținute sau controlate de IRISL. Moghddami Fard este unul dintre directorii societății.

                  1.12.2011

                  6.

                  Pacific Shipping

                              P.O. Box 127137 – Office no 334,

                              Sultan Business Center,

                              Oud Mehta,

                              Dubai, EAU

                  Acționează pentru IRISL în Orientul Mijlociu. Este o filială a Azores Shipping Company. Directorul său general este Mohammad Moghaddami Fard. În octombrie 2010 a fost implicată în înființarea de firme-paravan, numele celor noi urmând să figureze pe conosamente în scopul eludării sancțiunilor. Este implicată în continuare în programarea navelor IRISL.

                  1.12.2011

            IV.   Următoarele entități se elimină de pe lista prevăzută în anexa II la Decizia 2010/413/PESC:

                  1.

                  Sad Export Import Company (alias SAD Import & Export Company)

                  2.

                  Yas Air

                  3.

                  Oasis Freight Agency

                  4.

                  Great Ocean Shipping Services (GOSS)